100 áhrifamestu konurnar 2013

Hið eftirsótta blað Frjálsrar verslunar með listanum yfir 100 áhrifamestu konur landsins er komið út. Þetta er stórt og glæsilegt 180 síðna blað og speglar vel aukin áhrif kvenna í viðskiptum og stjórnmálum. Þetta er níunda árið í röð sem Frjáls verslun gefur út blað sem helgað er konum í atvinnulífinu og hefur það öðlast veglegan sess í viðskiptalífinu. Fyrirmyndir í viðskiptum eru afar mikilvægar og konur í atvinnulífinu eru mun sýnilegri núna en fyrir nokkrum árum. Það er mikil hvatning fyrir konur, sem hafa áhuga á að stofna eigin fyrirtæki, að hafa fyrirmyndir í þeim konum sem hafa náð árangri í atvinnulífinu.

Ný nöfn. Mörg ný nöfn eru á listanum yfir 100 áhrifamestu konurnar. Þrjár stórskemmtilegar nærmyndir eru af Hönnu Birnu Kristjánsdóttur iðnaðarráðherra, Ragnheiði Elínu Árnadóttur, iðnaðar- og viðskiptaráðherra og Eygló Harðardóttur, félags- og húsnæðismálaráðherra. Þá er staða Katrínar Jakobsdóttur, formanns Vinstri grænna, metin.

Hvernig er valið á listann? Margir hafa spurt hvernig sé valið á listann. Auðvitað er þetta mat okkar mjög huglægt og margar konur kallaðar. Við höfum ekki viljað raða á listann eftir áhrifamætti og númera konurnar á honum. Helstu foringjar kvenna í stjórnmálum fara sjálfkrafa inn á listann. Þá vega áhrif í krafti hlutafjáreignar þungt, sem og forysta við að stýra fyrirtækjum, auk þess sem vilji til að hafa áhrif er metinn. Oft er það þannig að fólk hefur völd en skortir viljann til að beita sér og hafa áhrif.

33,2%. Frjáls verslun var fyrst til að kanna árlega hlutfall kvenna í stjórnum 150 stærstu fyrirtækja landsins. Núna verður eðlilega nokkurt stökk í þeim efnum og fer hlutfallið úr 24,9% frá í fyrra í 33,2%, en í september nk. taka gildi lög um 40% kynjahlutfalll í stjórnum fyrirtækja með yfir 50 starfsmenn. Í þessari könnun hefur hlutfallið legið á bilinu 18 til 21% á undanförnum árum.

25,6%. Það vekur athygli að konum fjölgar ekki sem næstráðendum í stærstu fyrirtækjum landsins, þ.e. framkvæmdastjórum sem heyra beint undir forstjórann. Á síðasta ári var þetta hlutfall 25,0% en er núna nánast það sama eða 25,6%.

Verða af 5 milljörðum. Sigrún Þorleifsdóttir skrifar fróðlega grein um launmun kynjanna og leggur út af útreikningum VR um að konur verði af 5 milljörðum króna á ári vegna launamismununar. Í meira en hálfa öld hafa verið stundaðar

mælingar á kynbundnum launamun og frá því árið 1961 hafa verið í gildi á Íslandi lög um sömu laun fyrir sömu vinnu, óháð kyni.

Snjóhengjan ekki réttnefni. Yfirgripsmikið viðtal er við Sigríði Benediktsdóttur, framkvæmdastjóra fjármálastöðugleika hjá Seðlabanka Íslands. Hún segir að áhættan í fjármálakerfinu hafi minnkað á síðustu mánuðum. Hún segir að snjóhengjan sé ekki réttnefni. Engan veginn sé víst að eigendur svonefndra kvikra króna hafi svo mikinn áhuga á að yfirgefa landið í einum grænum verði fjármagnshöftin afnumin. Hún hefur áhyggjur af endurfjármögnun erlendis verði viðskiptaafgangur á næstu árum svipaður og hann hefur verið á síðastliðnum árum eða um 3-3,5% af landsframleiðslu.

Bókin Lean in. Unnur Valborg Hilmarsdóttir fjallar um bókina Lean in eftir Sheryl Sandberg, framkvæmdastjóra Facebook, en hún ræðir um vilja kvenna til að vera í forystu. Af 195 sjálfstæðum ríkjum í heiminum er aðeins 17 stjórnað af konum. Á heimsvísu eru aðeins 20% þingmanna konur. „Hvað myndir þú gera ef þú værir óhrædd“ er spurningin sem Sheryl Sandberg, framkvæmdastjóri Facebook, spyr konur í bókinni Lean In til að hvetja þær til að sjá tækifærin.

16 kvenfrumkvöðlar! Eyþór Ívar Jónsson, forstöðumaður nýsköpunar og frumkvöðlakennslu í MBA-námi Viðskiptaháskólans í Kaupmannahöfn (CBS), er manna fróðastur um sprotafyrirtæki á Íslandi og frumkvöðla. Hann hefur undanfarin ár valið 100 áhugaverðustu sprotafyrirtækin á Íslandi fyrir Frjálsa verslun. Hann setur núna saman lista yfir sextán kvenfrumkvöðla sem varða veginn; átta þeirra eru þekktar fyrirmyndir og hinar átta telur hann að verði fyrirmyndir framtíðarinnar og áberandi konur í viðskiptalífinu.

Efnisyfirlitið lítur annars svona út:

100 áhrifamestu konurnar

-------------------

Konurnar í stjórnum stærstu fyrirtækjanna

--------------------------------

Konurnar sem eru næstráðendur í stærstu fyrirtækjunum

---------------------------------------

Launamunurinn:

Konur verða af fimm milljörðum á ári

----------------------------

Hún stýrir Mærsk-stórveldinu

-----------------------------

Sextán áhugaverðir kvenfrumkvöðlar á Íslandi

-----------------------------------

Sigríður Benediktsdóttir:

Snjóhengjan er ekki réttnefni

--------------------------------

Hvernig eru þær?

Kvenráðherrarnir í nærmynd

-------------------------

Ragnar Árnason:

Alþjóðleg samkeppnisstaða Íslands stórlega versnað

-----------------------------

Leiðari:

Eru þeir sigurvegarar?

----------------------------

Baráttukona:

Angelina Jolie

-------------------------------------

Eftir blaðsíðutölum

6 Leiðari: Eru þeir sigurvegarar?

8 Búlandstindur: Afmælisbarn dagsins.

10 Mærsk-stórveldið: Yngsta dóttirin tók við.

12 Verður hún næsti forsætisráðherra Noregs?

14 Flugvélapartasalinn Magnea.

16 Flugvirkinn Eva Björnsdóttir.

18 Yngsti þingmaðurinn frá upphafi.

20 Gustar um ráðherra á Bessastöðum.

24 Félagslegur frumkvöðull; Elínrós Líndal.

26 Fyrsti framkvæmdastjóri Jafnréttisráðs: Ákvað að læra ekki vélritun.

28 Bókin Örugg tjáning – betri samskipti. Rætt við Sigríði Árnadóttur, höfund bókarinnar.

30 Veitingastaðurinn Kopar við höfnina.

32 Álitsgjafar Frjálsrar verslunar.

32 Ragnar Árnason: Alþjóðleg samkeppnisstaða Íslands stórlega versnað.

42 Forsíðuefni: 100 áhrifamestu konurnar.

48 Nærmynd af Hönnu Birnu Kristjánsdóttur innanríkisráðherra.

50 Nærmynd af Ragnheiði Elínu Árnadóttur, iðnaðar- og viðskiptaráðherra.

52 Nærmynd af Eygló Harðardóttur, félags- og húsnæðismálaráðherra.

101 Eyþór Ívar Jónsson velur sextán þekkta kvenfrumkvöðla.

102 Bækur: Konur – látið vaða!

104 Launamunurinn: Konur verða af fimm milljörðum á ári.

106 Herdís Pála. Leiðin upp metorðastigann.

108 Hún er meira en leikari; hún er baráttukona. Angelina Jolie.

112 Ítarlegt viðtal við Sigríði Benediktsdóttur, framkvæmdastjóra fjármálastöðugleika hjá Seðlabanka Íslands.

122 Konur í forsvari: Rætt við fjölmargar konur um það sem er efst á baugi hjá fyrirtækjum þeirra.

154 Hvaða konur eru í stjórnum stærstu fyrirtækjanna?

159 Hvaða konur eru næstráðendur í stærstu fyrirtækjunum?

164 Tíu áhrifamestu konur heims.

168 Hönnun.

170 Brúðurin.

172 Innlit til Yrsu Sigurðardóttur.

178 Lokaorðið: Straumlínustjórnun eftir Þórunni Óðinsdóttur.